Komission asetus (EY) N:o 2244/2002, annettu 16 päivänä joulukuuta 2002, asetuksen (EY) N:o 1622/2000 muuttamisesta siltä osin kuin se koskee viinihapon käyttöä viinituotteiden valmistuksessa



Virallinen lehti nro L 341 , 17/12/2002 s. 0027 - 0027



Komission asetus (EY) N:o 2244/2002, annettu 16 päivänä joulukuuta 2002, asetuksen (EY) N:o 1622/2000 muuttamisesta siltä osin kuin se koskee viinihapon käyttöä viinituotteiden valmistuksessa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 2585/2001(2), ja erityisesti sen 46 artiklan, sekä katsoo seuraavaa: (1) Asetuksen (EY) N:o 1493/1999 liitteessä IV säädetään mahdollisuudesta lisätä viinihappoa asetuksessa mainittuihin viinituotteisiin. (2) Viinin yhteisestä markkinajärjestelystä annetun asetuksen (EY) N:o 1493/1999 soveltamista koskevista yksityiskohtaisista säännöistä sekä viininvalmistusmenetelmiä ja -käsittelyjä koskevista yhteisön säännöistä 24 heinäkuuta 2000 annetussa komission asetuksessa (EY) N:o 1622/2000(3), sellaisena kuin se on viimeksi muutettuna asetuksella (EY) N:o 2066/2001(4), säädetään tiettyjen sellaisten aineiden käyttörajoista ja -ehdoista, joiden käyttö sallitaan asetuksella (EY) N:o 1493/1999. (3) Viinihappo, josta käytetään myös nimitystä l-viinihappo, ja sen suolat ovat ainoat aineet, joilla viinituotteiden happamuutta voidaan lisätä tai vähentää, sillä niitä on luonnostaan viinirypäleissä ja viinissä. (4) Kansainvälinen viinivirasto hyväksyi kesäkuussa 2000 päätöslauselman, jolla saatettiin ajan tasalle kansainvälisen viiniviraston viininvalmistussäännöstöön (Codex OEnologique International) kuuluva viininvalmistuksessa käytettävän viinihapon tunnistusmenetelmät ja puhtausvaatimukset vahvistava osio. Tässä yhteydessä viinihappo määritellään luonnollista alkuperää olevaksi viininviljelystä peräisin olevaksi hapoksi. Nämä puhtausvaatimukset ovat kattavammat kuin vaatimukset, jotka asetetaan elintarvikkeiden muiden lisäaineiden kuin väri- ja makeutusaineiden erityisistä puhtausvaatimuksista 2 päivänä joulukuuta 1996 annetussa komission direktiivissä 96/77/EY(5), sellaisena kuin se on viimeksi muutettuna direktiivillä 2002/82/EY(6), mutta kuitenkin niiden mukaiset. (5) Jotta voidaan varmistaa viinin korkea laatu ja säilyttää viinin aitous ja luonnonmukaisuus hyvän viininvalmistuskäytännön mukaisesti, on syytä ottaa huomioon kansainvälisen viiniviraston viininvalmistussäännöstö ja lisätä asetukseen (EY) N:o 1622/2000 vaatimus, että viininvalmistuksessa käytettävän viinihapon on oltava peräisin maataloustuotannosta. (6) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (EY) N:o 1622/2000 8 artiklaan seuraava kohta:"Viinihapon, jonka käyttämisestä säädetään asetuksen (EY) N:o 1493/1999 liitteessä IV olevan 1 kohdan l ja m alakohdassa ja 3 kohdan k ja l alakohdassa ja josta käytetään myös nimitystä l-viinihappo, on oltava peräisin maataloustuotannosta ja nimenomaan viininviljelystä. Sen on myös täytettävä komission direktiivissä 96/77/EY(7) asetetut puhtausvaatimukset." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä joulukuuta 2002. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EYVL L 345, 29.12.2001, s. 10. (3) EYVL L 194, 31.7.2000, s. 1. (4) EYVL L 278, 23.10.2001, s. 9. (5) EYVL L 339, 30.12.1996, s. 1. (6) EYVL L 292, 28.10.2002, s. 1. (7) EYVL L 339, 30.12.1996, s. 1.